Ένα απίστευτο περιστατικό σημειώθηκε το Σάββατο στον Βόλο. Απατεώνες “Χτύπησαν” ξανά στο κέντρο της πόλης με τη μέθοδο της τηλεφωνικής εξαπάτησης.

Το πρόσχημα γνωστό. Η εμπλοκή της κόρης του θύματος σε τροχαίο ατύχημα. Οι απατεώνες ζητούν χρήματα προκειμένου να “ξεμπλέξει το κορίτσι”. Έτσι κατάφεραν και αφαίρεσαν από Βολιώτισσα το ποσό των 5.500 ευρώ. Μόλις πληροφορήθηκε το γεγονός ο σύζυγός της, υπέστη εγκεφαλικό επεισόδιο και πέθανε!

Η γυναίκα – θύμα δεν κατάλαβε οτι πρόκειται για απάτη, πίστεψε τα λόγια της γυναίκας που έκλαιγε στην άλλη άκρη της τηλεφωνικής γραμμής και παρέδωσε το ποσό σε κεντρικότατο σημείο της πόλης.

Έρευμνα για το περιστατικό διεξάγει η Ασφάλεια Βόλου, η οποία συμβουλεύει τους πολίτες να είναι καχύποπτοι και πολύ προσεκτικοί.